section_heading: Uspjeh turneje
paragraph_text: U komercijalnom smislu, turneja je također bila uspješna. Karte su se prvo počele prodavati članovima Madonninog Icon kluba na njenoj službenoj web stranici. Nakon toga je prodaja počela u cijelom svijetu. Za Sjevernu Ameriku su bili predviđeni koncerti za 12 većih tržišta, te London i Pariz. Ali velika prodaja karata je natjerala Madonnu, Madonninog menadžera te Live Nation za organiziranjem dodatnih ne predviđenih koncerata. U prvih 5 dana turneja je bila rasprodana u gradovima poput Los Angelesa, Las Vegasa, New Yorka, Bostona, Chicaga, Toronta, Philadelphiae i Miamia. Bile su rasprodane sve karte pa čak i one od 700$ po osobi. Malo nakon početka turneje bilo je objavljeno da je turneja zaradila 44.9 milijuna $ od 258.000 karata čime je prosječna karta koštala 174.17$. Prosječna zarada od koncerta je bila 6.414 milijuna $. Prije kraja turneje, časopis Billboard je prdvidio zaradu od 120 milijuna $ što ju je činilo najunosnijom turnejom 2004. godine. To je kasnije i potvrdio časopis People uz ispravku za zaradu od 125 milijuna $. Iako se činilo da bi Princeova Musicology Tour mogla biti najunosnija turneja 2004. godine, Billboardov Boxscore je objavio da je Madonnina Re-Invention Tour s rasprodanih 55 od 56 koncerta zaradila 125 milijuna $ te bila najuspješnija turneja te godine. Iste godine je turneja primila i Billboardovu nagradu za "najbolju turneju", a Madonnin menadžer Caresse Henry je primio nagradu za najboljeg menadžera.